**Noiembrie (zodiac)**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vei fi un om întârziat.

Ursitoarele au uitat de tine

Pe când ţeseau firul

Subţire de păinanjen

Şi îl înnodau la covorul

De iţe nevăzute ale destinelor.

Vei fi un om întârziat.

În noiembrie este atâta

Dor de moarte.

Vântul spulberă praful

De pe cumpenele fântânilor

Gâturi lungi de girafe

Rumegând la răscruci.

Plopii îşi aud în depărtări

Foşnetul melancolic.

Aurul toamnei intră

Ḯn topitoriile reci ale materiei.

E mult dor de moarte

În noiembrie.

Pe garduri putrede

Se caţără felinele.

Ḯn lazaretele fricii

Se scriu scrisori

De dragoste pierdută.

Adio, suflete.

Voi trece prin umbrele pe care

Le azvârle muntele

Spre cel mai îndepărtat echinocţiu.

Sunt un om întârziat.

Se spune că în iarna

Care a urmat

Venirii mele pe lume

A nins bogat şi frumos.